REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/106-25

25. jun 2025. godine

B e o g r a d

Z A P I S N I K

16. SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 24. JUNA 2025. GODINE

Sednica je počela u 11,05 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Žika Gojković, Dragan Jovanović, Dejan Bulatović, Ivana Stamatović, Radoslav Milojičić, Milija Miletić, Jožef Tobiaš, Dušan Nikezić, Miroslav Aleksić i Slobodan Ilić.

Sednici je prisustvovao zamenik člana Odbora: Ivan Karić (zamenik Dijane Radović) i Miljana Milojević (zamenik Radoslava Milojičića).

Sednici nisu prisustvovali članovi Odbora: Goran Petković, prof. dr Branimir Nestorović, dr Ana Oreg i Zoran Sandić, kao ni njihovi zamenici.

Sednici su prisustvovali predstavnici Ministarstva poljoprivrede, šumarstva i vodoprivrede: Predrag Rojević, državni sekretar, Bratislav Ćirković, državni sekretar, Milica Neđić, pomoćnik ministra Sektora za pravne i normativne poslove, Slobodan Nikolovski, direktor Uprave za agrarna plaćanja, Siniša Adamović, v.d. direktora Uprave za poljoprivedno zemljište, Maja Grbić, v.d direktora Republičke direkcije za vode,Tamara Bošković, Uprava za veterinu, načelnik Odeljenja za veterinarsko javno zdravstvo, Ljiljana Sovilj, Uprava za šume, šef Odseka za planiranje i održivi razvoj u šumarstvu i Vlade Đoković, Uprava za zaštitu bilja, načelnik Odeljenja za sertifikaciju semena i sadnog materijala.

Pre utvrđivanja dnevnog reda, na osnovu člana 76, 82. i člana 92. stav 2. Poslovnika Narodne skupštine, njegovu dopunu blagovremeno je predložio predsednik Odbora Marijan Rističević, tako da se dnevni red dopuni tačkama: Razmatranje Predloga zakona o semenu i sadnom materijalu poljoprivrednog i ukrasnog bilja, koji je podnela Vlada, u načelu (broj 011-1209/25 od 23. juna 2025. godine) i Razmatranje Predloga zakona o potvrđivanju Memoranduma između Vlade Republike Srbije i Vlade Republike Kube o saradnji u oblasti poljoprivrede, koji je podnela Vlada (broj 011-1226/25 od 23. juna 2025. godine). Odbor je većinom glasova (9 za, 2 uzdržana, 1 nije glasao) prihvatio ovaj predlog za dopunu dnevnog reda.

Odbor je većinom glasova (9 za, 2 uzdržana, 1 nije glasao ) usvojio sledeći:

D n e v n i r e d

1. Razmatranje Informacije o radu Ministarstva poljoprivrede, šumarstva i vodoprivrede za period od 1. januara do 31. marta 2025. godine (broj 02-1012/25 od 27. maja 2025. godine);
2. Stanje u poljoprivredi;
3. Razmatranje Predloga zakona o semenu i sadnom materijalu poljoprivrednog i ukrasnog bilja, koji je podnela Vlada, u načelu (broj 011-1209/25 od 23. juna 2025. godine);
4. Razmatranje Predloga zakona o potvrđivanju Memoranduma između Vlade Republike Srbije i Vlade Republike Kube o saradnji u oblasti poljoprivrede, koji je podnela Vlada (broj 011-1226/25 od 23. juna 2025. godine).

Predsednik Odbora je predložio spajanje rasprave od prve do četvrte tačke Dnevnog reda sednice Odbora. Odbor je većinom glasova (10 za, 2 uzdržana, 1 nije glasao) prihvatio ovaj predlog.

Pre početka rasprave o tačkama dnevnog reda, usvojen je zapisnik 15. sednice Odbora, koja je održana 24. aprila 2025. godine, u tekstu u kome je i predložen. Zapisnik je usvojen većinom glasova (9 za, 1 uzdržan, 3 nije glasalo).

Prva do četvrte tačke dnevnog reda – Razmatranje Informacije o radu Ministarstva poljoprivrede, šumarstva i vodoprivrede za period od 1. januara do 31. marta 2025. godine, Stanje u poljoprivredi, Razmatranje Predloga zakona o semenu i sadnom materijalu poljoprivrednog i ukrasnog bilja, koji je podnela Vlada, u načelu, Razmatranje Predloga zakona o potvrđivanju Memoranduma između Vlade Republike Srbije i Vlade Republike Kube o saradnji u oblasti poljoprivrede, koji je podnela Vlada.

Na početku sednice, Predrag Rojević, državni sekretar je izrazio zadovoljstvo zbog prisustva na sednici Odbora za poljoprivredu, šumarstvo i vodoprivredu, istakavši značaj teme zbog koje su i prisutni svi predstavnici nadležnih uprava, uključujući pomoćnike i direktore. Njihovo prisustvo će omogućiti da se o svim važnim pitanjima iz oblasti poljoprivede diskutuje na sveobuhvatan i konstruktivan način.

U diskusiji su učestvovali narodni poslanici: Marijan Rističević, Milija Miletić, Slobodan Ilić, Dragan Jovanović, Miroslav Aleksić, Ivana Stamatović, Dušan Nikezić i Dejan Bulatović.

Odbor je većinom glasova (10 za, 2 protiv, 1 nije glasao), a na osnovu člana 229. stav 4. Poslovnika Narodne skupštine zaključio da podnese Narodnoj skupštini sledeći

I z v e š t a j

Saglasno članu 229. Poslovnika Narodne skupštine, Odbor za poljoprivredu, šumarstvo i vodoprivredu razmotrio je Informaciju o radu Ministarstva poljoprivrede, šumarstva i vodoprivrede za period od 1. januara do 31. marta 2025. godine i odlučio da je prihvati.

Odbor je većinom glasova (10 za, 3 nije glasalo) doneo sledeći:

Z a k lj u č a k

Odbor predlaže da Vlada Republike Srbije i Ministarstvo poljoprivede, šumarstva i vodoprivrede, preko Direkcije za robne rezerve, preduzmu sve neophodne korake kako bi otkupili što veće količine pšenice. Na taj način bi se obezbedile strateške zalihe koje u slučaju sušne godine, mogu biti korišćene prvenstveno za ljudsku ishranu, a kasnije i kao stočna hrana.

Odbor preporučuje očuvanje postojećih zaliha kukuruza, imajući u vidu izraženi period suše, koji negativno utiče na stanje kukuruznih useva.

Odbor je većinom glasova (­­­10 za, 1 uzdržan, 2 nije glasalo), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o semenu i sadnom materijalu poljoprivrednog i ukrasnog bilja, koji je podnela Vlada, u načelu.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je većinom glasova (­­­ 11 za, 1 uzdržan), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Memoranduma između Vlade Republike Srbije i Vlade Republike Kube o saradnji u oblasti poljoprivrede, koji je podnela Vlada.

Za izvestioca Odbora na sednici Narodne skupštine određen je Marijan Rističević, predsednik Odbora.

Pošto drugih pitanja i predloga nije bilo, sednica je zaključena u 13,10 časova.

Sastavni deo ovog zapisnika čini obrađeni tonski snimak sednice Odbora, a video zapis se nalazi na internet stranici Narodne skupštine.

SEKRETAR PREDSEDNIK

Danka Jevtović Marijan Rističević